paragraph_text: Spermiogram je rezultat niza analiza ejakulata. Ove analize daju informaciju o osobinama spermija (spermatozooa) i o njihovoj kvaliteti. Izrada spermiograma jedan je od prvih testova koji se provode u slučaju neplodnosti, kako bi se utvrdili daljnji koraci u eventualnom postupku liječenja. Uzorak sperme daje se u pravilu nakon 2 do 5 dana seksualne apstinencije i mora se dostaviti na analizu unutar 60 minuta nakon ejakulacije.